《读书》
宋代·高斯得

问翁几何年，翁年七十余。
尚作蠹书虫，嗟翁一何愚。
旋增通典缺，旋修阜陵书。
毫芒集阅尽，白编还卷舒。
五诗讽被底，柳集诵日晡。
玩物能丧志，圣贤言皦如。
赋受有奇偏，谁能为耘锄。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。